Document ID: 31999D0352

Reference:
EUR-Lex - 31999D0352 - FI
Avis juridique important
|
31999D0352
1999/352/EY, EHTY, Euratom: Komission päätös, tehty 28 päivänä huhtikuuta 1999, Euroopan petostentorjuntaviraston (OLAF) perustamisesta (tiedoksiannettu numerolla SEK(1999) 802)
Virallinen lehti nro L 136 , 31/05/1999 s. 0020 - 0022
KOMISSION PÄÄTÖS,tehty 28 päivänä huhtikuuta 1999,Euroopan petostentorjuntaviraston (OLAF) perustamisesta(tiedoksiannettu numerolla SEK(1999) 802)(1999/352/EY, EHTY, Euratom)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen ja erityisesti sen 162 artiklan,ottaa huomioon Euroopan hiili- ja teräsyhteisön perustamissopimuksen ja erityisesti sen 16 artiklan,ottaa huomioon Euroopan atomienergiayhteisön perustamissopimuksen ja erityisesti sen 131 artiklan,sekä katsoo, että(1) yhteisöjen toimielimet ja jäsenvaltiot pitävät yhteisöjen taloudellisten etujen suojaamista sekä petosten ja kaiken yhteisöjen taloudellisia etuja vahingoittavan muun laittoman toiminnan torjuntaa erittäin tärkeänä; tällaisen toiminnan torjunnan merkitystä korostetaan EY:n perustamissopimuksen 209 a artiklassa, EHTY:n perustamissopimuksen 78 i artiklassa ja Euratomin perustamissopimuksen 183 a artiklassa sekä Amsterdamin sopimuksen mukaan EY:n perustamissopimuksen 280 artiklassa,(2) näiden tavoitteiden saavuttamiseksi on tarpeen käyttää kaikkia tarjolla olevia keinoja, erityisesti yhteisön tasolla toteutettavissa tutkimuksissa muuttamatta samalla nykyistä jäsenvaltioiden ja yhteisön välistä vastuun jakoa ja tasapainoa,(3) yhteisöjen taloudellisten etujen suojaamiseksi tehtävien hallinnollisten tutkimusten toteuttaminen on tähän saakka ollut petostorjunnan koordinoinnin erityisryhmän, joka on petostorjunnan koordinointiyksikön (UCLAF) seuraaja,(4) petosten ja yhteisön taloudellisia etuja vahingoittavan muun laittoman toiminnan torjunnan tehostamiseksi on tarpeen perustaa Euroopan petostentorjunnan tutkimusvirasto (OLAF), jäljempänä "virasto", jonka on suoritettava tutkintatehtävänsä täysin itsenäisesti,(5) viraston johtajan riippumattomuus ja valvontakomitean asema, jotka johtuvat tästä päätöksestä ja neuvoston asetuksista (EY) (Euratom) on tarkoitettu varmistamaan viraston tutkintatehtävän moitteeton täytäntöönpano siten, etteivät sitä haittaa viraston muut tehtävät, jotka liittyvät komission oikeuksiin erityisesti lainsäädännön alalla,(6) viraston tehtäviin kuuluu taloudellisten etujen suojaamisen lisäksi kaikki toimet yhteisöjen etujen suojaamiseksi sellaisia väärinkäytöksiä vastaan, jotka voivat johtaa hallinnollisiin kanteisiin tai rikossyytteisiin, ja(7) viraston tehtävänmäärittely kattaa kaikki petostentorjunnan koordinoinnin erityisryhmän tähän asti hoitamat tehtävät, erityisesti ne, jotka liittyvät lakien, asetusten ja hallinnollisten määräysten valmisteluun viraston toimialoilla, Euroopan unionista tehdyn sopimuksen VI osaston määräyksiin perustuvat välineet mukaan luettuina,ON PÄÄTTÄNYT SEURAAVAA:1 artiklaViraston perustaminenPerustetaan Euroopan petostentorjunnan tutkimusvirasto (OLAF), jäljempänä "virasto". Virasto korvaa petostentorjunnan koordinoinnin erityisryhmän ja hoitaa kaikki sille kuuluneet tehtävät.2 artiklaViraston tehtävät1. Virasto käyttää komissiolle kuuluvaa toimivaltaa ulkoisten hallinnollisten tutkimusten alalla vahvistaakseen yhteisöjen taloudellisten etujen suojaamista petoksilta, lahjonnalta ja muulta laittomalta toiminnalta sekä torjuakseen muihin seikkoihin tai toimiin yhteisön säännösten vastaisesti kohdistuvia petoksia.Viraston tehtävänä on toteuttaa sisäisiä hallinnollisia tutkimuksia, joiden tarkoituksena on:a) torjua petoksia, lahjontaa ja yhteisöjen taloudellisia etuja vahingoittavaa muuta laitonta toimintaa;b) selvittää virkatoimintaan liittyviä vakavia tekoja, jotka voivat merkitä, että virkamies tai muu henkilöstöön kuuluva on jättänyt noudattamatta velvollisuuksiaan tavalla, joka voi johtaa kurinpitotoimiin ja tarvittaessa rikossyytteisiin, taikka että toimielimen jäsen tai johtohenkilö taikka henkilökuntaan kuuluva johon ei sovelleta Euroopan yhteisöjen virkamiehiin ja muuhun henkilöstöön sovellettavia henkilöstösääntöjä, on vastaavalla tavalla jättänyt noudattamatta velvollisuuksiaan.Virasto käyttää komissiolle näissä asioissa kuuluvaa toimivaltaa sellaisena kuin se määritellään asiaa koskevissa säännöksissä, perustamissopimuksissa vahvistettujen rajoitusten ja edellytysten puitteissa.Virasto voi ottaa vastaan muitakin aloja koskevia toimeksiantoja tutkimuksista komissiolta tai muilta toimielimiltä taikka elimiltä.2. Viraston tehtävänä on avustaa komissiota jäsenvaltioiden välisessä yhteistyössä petostentorjunnan alalla.3. Viraston tehtävänä on kehittää 1 kohdassa tarkoitettuja petostentorjunnan toimia.4. Viraston tehtävänä on valmistella komission aloitteita lainsäädännöksi ja määräyksiksi ottaen huomioon 1 kohdassa tarkoitetut petostentorjunnan tavoitteet.5. Viraston tehtävänä on lisäksi toteuttaa muut 1 kohdassa tarkoitettuun petostentorjuntaan liittyvät komission toimet, erityisesti:a) kehittää tarvittavaa infrastruktuuria;b) varmistaa tietojen kerääminen ja hyödyntäminen;c) antaa erityisesti koulutuksen alalla teknistä tukea muille toimielimille ja elimille sekä toimivaltaisille kansallisille viranomaisille.6. Virasto on suora yhteydenpitäjä poliisi- ja oikeusviranomaisiin.7. Virasto edustaa komissiota yksiköiden tasolla yhteydenpidossa asianomaisten kanssa tässä artiklassa tarkoitetuilla aloilla.3 artiklaTutkimustehtävän itsenäisyysVirasto käyttää 2 artiklan 1 kohdassa tarkoitettua toimivaltaansa tutkimuksiin täysin itsenäisesti. Käyttäessään toimivaltaansa viraston johtaja ei pyydä eikä ota ohjeita komissiolta eikä miltään hallitukselta taikka muulta toimielimeltä tai elimeltä.4 artiklaValvontakomiteaPerustetaan valvontakomitea, jonka muodostamista koskevat säännöt ja toimivallan yhteisön lainsäätäjä määrittelee. Komitea valvoo säännöllisesti viraston tutkimustehtävän toteuttamista.5 artiklaJohtaja1. Virastoa johtaa johtaja, jonka komissio kuultuaan Euroopan parlamenttia ja neuvostoa nimittää viideksi vuodeksi; hänet voidaan nimittää kerran uudeksi toimikaudeksi. Johtajan nimittämistä varten komissio laatii valvontakomitean myönteisen lausunnon saatuaan hakuilmoituksen perusteella, joka tarvittaessa julkaistaan Euroopan yhteisöjen virallisessa lehdessä, luettelon useista ehdokkaista, jotka täyttävät vaaditut kelpoisuusvaatimukset.Johtaja vastaa tutkimusten toteuttamisesta.2. Komissio käyttää johtajaan nähden nimittävän viranomaisen valtuuksia. Euroopan yhteisöjen virkamiehiin sovellettavien henkilöstösääntöjen 87, 88 ja 90 artiklaan perustuvasta toimenpiteestä komission on tehtävä perusteltu päätös kuultuaan valvontakomiteaa. Päätös annetaan tiedoksi Euroopan parlamentille ja neuvostolle.6 artiklaViraston toiminta1. Johtaja käyttää viraston henkilöstöön nähden valtuuksia, jotka Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuhun henkilöstöön sovellettavien palvelussuhteen ehtojen mukaan kuuluvat nimittävälle viranomaiselle ja viranomaiselle, jolla on toimivalta tehdä palvelussopimuksia. Hänellä on oikeus siirtää toimivaltaansa. Hän vahvistaa virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen mukaisesti palvelukseenottoa koskevat edellytykset ja yksityiskohtaiset säännöt, erityisesti ne, jotka koskevat palvelussopimusten kestoa ja uusimista.2. Kuultuaan valvontakomiteaa johtaja antaa ajoissa talousarviosta vastaavalle pääjohtajalle virastoa koskevan alustavan talousarvioesityksen, joka otetaan vuosittain laadittavan yleisen talousarvion erityiseen virastoa koskevaan budjettikohtaan.3. Johtaja on tulojen ja menojen hyväksyjä talousarvion osaan A kuuluvan virastoa koskevan erityisen budjettikohdan täytäntöönpanon osalta sekä osaan B kuuluvien petostentorjuntaa koskevien erityisten budjettikohtien osalta. Hänellä on oikeus siirtää toimivaltaansa.4. Komission sisäistä organisaatiota koskevia komission päätöksiä voidaan soveltaa virastoon siltä osin kuin ne ovat yhteensopivia yhteisön lainsäätäjän antamien virastoa koskevien säännösten, tämän päätöksen ja tämän päätöksen soveltamista koskevien yksityiskohtaisten sääntöjen kanssa.7 artiklaVoimaantuloTämä päätös tulee voimaan päivänä, jona Euroopan petostorjuntaviraston tutkimuksista annettu Euroopan parlamentin ja neuvoston asetus (EY) tulee voimaan. Viraston johtajan nimittämistä seuraavan kuukauden ensimmäiseen päivään asti viraston juoksevien asioiden hoitamisesta vastaa petostorjunnan koordinoinnin erityisryhmän päällikkö.Tehty Brysselissä 28 päivänä huhtikuuta 1999.Komission puolestaJacques SANTERPuheenjohtaja

Summary:
Euroopan petostentorjuntavirasto (OLAF)
Euroopan petostentorjuntavirasto (OLAF)
Euroopan petostentorjuntavirasto (OLAF) tutkii lahjontaa ja vakavia rikkomuksia Euroopan unionin (EU) toimielimissä sekä EU:n talousarvioon kohdistuvia petoksia. Se auttaa myös EU:n petostentorjuntapolitiikan kehittämisessä.
SÄÄDÖS
                  
Komission päätös 1999/352/EY, EHTY, Euratom Euroopan petostentorjuntaviraston (OLAF) perustamisesta.
TIIVISTELMÄ
PÄÄTÖKSEN TARKOITUS
                     
OLAF perustettiin vuonna 1999 komission alkuperäisellä päätöksellä (1999/352/EY, EHTY, Euratom). Siinä määriteltiin OLAFin tehtävät, velvollisuudet, rakenne ja toimintatapa. Myöhempi tarkistus vuonna 2013 mahdollisti OLAFin tehokkaamman työskentelyn erityisesti ulkopuolisten järjestöjen kanssa.
AVAINKOHDAT
                     
Petos on tahallinen huijaus, jonka tarkoituksena on hankkia henkilökohtaista hyötyä tai aiheuttaa menetyksiä toiselle osapuolelle. EU:n tasolla nämä menetykset voivat johtua EU:n talousarviosta laittomasti maksetuista varoista tai EU:n talousarvioon kuuluvien tulojen, kuten tullien, maatalousmaksujen ja sokerimaksujen maksamatta jättämisestä.
OLAF käynnistää tutkimuksia
EU:n toimielimissä ja elimissä petosten, lahjonnan ja EU:n taloudellisia etuja vahingoittavan laittoman toiminnan havaitsemiseksi, sekä virkatoimintaan liittyvissä vakavissa teoissa, jotka eivät vaikuta EU:n taloudellisiin etuihin.
EU:n toimielinten ja elinten ulkopuolella petosten sekä henkilöiden ja organisaatioiden muiden väärinkäytösten havaitsemiseksi. Näihin voivat kuulua EU-maiden viranomaiset (ja satunnaisesti kolmansien maiden viranomaiset).
OLAFin pääjohtaja valitaan seitsemäksi vuodeksi (ei uusittavissa).
OLAFin valvontakomitea valvoo OLAFin työtä, pyrkii vahvistamaan sen itsenäisyyttä ja valvoo prosessuaalisten takeiden soveltamista.
OLAFiin sovelletaan EU:n lakia yksilöiden tietosuojasta yhteisön toimielinten ja elinten suorittaman henkilötietojen käsittelyn osalta.
OLAF on hallinto- ja tutkintaelin. Se voi tutkimustensa perusteella vain antaa suosituksia toimista, joihin EU:n tai kansallisten viranomaisten olisi ryhdyttävä.
Herkules III -ohjelmasta rahoitetaan monia EU-maiden hankkeita ja autetaan EU-maita torjumaan EU:n talousarvioon kohdistuvaa rikollista toimintaa. Esimerkkeinä voidaan mainita skannerien ja muiden teknisten varusteiden hankkiminen lentoasemille ja satamiin sekä koulutustoimet.
MISTÄ ALKAEN PÄÄTÖSTÄ SOVELLETAAN?
                     
Päätöstä sovelletaan 28. huhtikuuta 1999 alkaen.
TAUSTAA
                     
Päätös 1999/352/EY, EHTY, Euratom (ja sen myöhemmät muutokset) koskee OLAFin perustamista. Sitä täydentävät asetus (EU, Euratom) N:o 883/2013, jossa määritellään OLAFin rooli ja toimivalta, sekä toimielinten välinen sopimus, joka koskee etenkin tutkimuksia EU:n toimielimissä.
Lisätietoja on saatavilla OLAFin verkkosivuilta.
VIITTEET
Säädös
Voimaantulo
Täytäntöönpanon määräaika jäsenvaltioissa
Euroopan unionin virallinen lehti
Päätös 1999/352/EY, EHTY, Euratom
28.4.1999
-
EUVL L 136, 31.5.1999, s. 20-22.
Muutossäädökset
Voimaantulo
Täytäntöönpanon määräaika jäsenvaltioissa
Euroopan unionin virallinen lehti
Päätös 2013/478/EU
1.10.2013
-
EUVL L 257, 28.9.2013, s. 19-20.
Päätös (EU) 2015/512
27.3.2015
-
EUVL L 81, 26.3.2015, s. 4-4.
MUUT ASIAAN LIITTYVÄT ASIAKIRJAT
                  
Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1-22).
Euroopan parlamentin, Euroopan unionin neuvoston ja Euroopan yhteisöjen komission tekemä toimielinten välinen sopimus, tehty 25 päivänä toukokuuta 1999, Euroopan petostentorjuntaviraston (OLAF) sisäisistä tutkimuksista (EUVL L 136, 31.5.1999, s. 15-19).
Viimeisin päivitys: 23.04.2015